Načelnik Općine Vidovec Bruno Hranić danas je putem društvenih mreža najavio prijedlog potpunog ukidanja Poreza na potrošnju alkoholnih i bezalkoholnih pića na području Općine Vidovec.
Spomenuti prijedlog Hranić će iznijeti na posljednjoj ovogodišnjoj sjednici općinskog vijeća – s namjerom, kako je naglasio, da se omogući lakše poslovanje vidovečkim poduzetnicima i obrtnicima. Krajem proteklog mjeseca na prijedlog načelnika Hranića, Vijeće Općine Vidovec izglasalo je i jednokratnu pomoć u iznosu od 3.000 kuna za vidovečke ugostitelje. Također, ugostitelji su oslobođeni i plaćanja komunalne nakande tijekom perioda u kojem neće poslovati.